Document ID: 32002R1472

Kommissionens forordning (EF) nr. 1472/2002
af 13. august 2002
om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 26, stk. 3, og artikel 31, stk. 14, og
ud fra følgende betragtninger:
(1) I Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(3), er der fastsat indrømmelser i form af gensidige toldkontingenter, der indebærer afskaffelse af EF-restitutionerne for visse produkter. For ikke at forstyrre handelen med dette land og sikre, at kun produkter, der ikke er ydet eksportrestitutioner for, udføres til dette land, bør der hurtigst muligt fastsættes særlige bestemmelser for udstedelse af licenser for dette land. Med henblik herpå bør ved supplering af bilag VIII til Kommissionens forordning (EF) nr. 174/1999(4), senest ændret ved forordning (EF) nr. 1368/2002(5), de bestemmelser, der gælder efter artikel 20b i forordning (EF) nr. 174/1999 og efter Kommissionens forordning (EF) nr. 1369/2002 af 26. juli 2002 om fravigelse af artikel 31, stk. 10, i Rådets forordning (EF) nr. 1255/1999 for så vidt angår ankomstbeviser i forbindelse med differentierede restitutionssatser og om gennemførelsesbestemmelser for den laveste eksportrestitutionssats for visse mejeriprodukter(6), udvides til også at omfatte Ungarn.
(2) I artikel 6 i forordning (EF) nr. 174/1999 er eksportlicensernes gyldighedsperiode fastsat. For at overholde de indgåede indrømmelser bør eksportlicensernes gyldighedsperiode begrænses og annullering af eksportlicenser og frigivelse af sikkerhedsstillelser tillades.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Bilag VIII til forordning (EF) nr. 174/1999 affattes som angivet i bilaget til nærværende forordning.
Artikel 2
Licenser, der er udstedt for et af produkterne som omhandlet i bilag VIII til forordning (EF) nr. 174/1999 inden nærværende forordnings ikrafttrædelsesdato, og hvis gyldighedsperiode udløber efter den 31. juli 2002, og i hvis rubrik 7 Ungarn er anført, annulleres efter anmodning, og sikkerhedsstillelsen frigives i forhold til de uudnyttede mængder.
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. august 2002.

Labels: 3
18
17